《王西屏先生虔事佛母得异木备岩壑之奇用承趺坐以颂赋见示为题二章 其一》
清代·李来泰

异植疑分自竺腾，浮来趺下见奇徵。赋心讵止拈枯树，象教应如颂古藤。

体具真形图五岳，坐移光影悟千镫。何时亲展楞伽路，认取香岩最上层。

作者简介：（?—1684）清江西临川人，字石台，一字仲章。顺治九年进士，授工部主事，官至苏松常道。康熙十八年，应博学鸿儒科，试列二等第一。工诗文。有《莲龛集》。